**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” 2020. gadā piešķirt 3 970 000 *euro,* lai veiktu tehnoloģiskā nodrošinājuma uzlabošanu vispārējās izglītības iestādēs, tādējādi mazinot Covid-19 krīzes radīto negatīvo seku ietekmi uz izglītības nozari. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Covid-19 infekcijas izplatības seku pārvarēšanas likuma 24. un 25. pants un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts.
2. Ministru kabineta 2020. gada 2. jūnija sēdes protokollēmuma „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” (prot. Nr.38 49.§.) 14. punkts.
3. Ministru kabineta 2020. gada 11. augusta sēdes protokollēmuma “Informatīvais ziņojums “Par Izglītības un zinātnes ministrijas pasākumiem Covid-19 krīzes pārvarēšanai un ekonomikas atlabšanai”” 2.punkts (prot. Nr. 47, §93).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas rosinātās attālinātās mācības apliecināja tehnoloģiskā nodrošinājuma nepieciešamību mācību procesa realizēšanā un investīciju nepieciešamību, veidojot mūsdienīgu izglītības sistēmu.Ar 2020.gada 1.septembri vispārējā izglītībā pakāpeniski tiek uzsākta pilnveidotā mācību satura īstenošana. Lai sasniegtu valsts izglītības standartos noteiktos mērķus, izglītības iestādēm jābūt nodrošinātām ar nepieciešamajiem resursiem mūsdienīgam mācību procesam, tostarp ar informācijas un komunikāciju tehnoloģiju aprīkojumu.Lai uzlabotu izglītības iestāžu tehnoloģisko nodrošinājumu mūsdienīga mācību procesa organizēšanai, finansējuma ietvaros no valsts budžeta programmas 02.00.00 „Līdzekļi neparedzētiem gadījumiem” ir paredzēts iegādāties informācijas un komunikāciju tehnoloģijas - portatīvos datorus. Izglītības iestādes portatīvos datorus varēs izmantot gan ikdienas mācību procesa modernizēšanai, gan attālināto mācību procesa nodrošināšanai.Ņemot vērā, ka darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi paredz obligāti īstenojamo darbību „Informācijas un komunikāciju tehnoloģiju risinājumu ieviešana un aprīkojuma iegāde”, portatīvo datoru iegāde un nodošana netiks paredzēta tām vispārējās izglītības iestādēm, kas ir labuma guvēji minētajā Eiropas Savienības fondu programmā. Kopumā, no 2016.gada īstenojot 44 projektus, investīcijas minētās darbības ietvaros paredzētas 96 pašvaldību dibinātās vispārējās izglītības iestādēs, tai skaitā 75 vispārējās vidējās izglītības iestādēs, 22,9 mlj. euro apmērā. Investīcijas ietver interneta un bezvadu interneta pieslēgumu ierīkošanu vai uzlabošanu, kā arī mācību procesa nodrošināšanai nepieciešamā informācijas un komunikāciju tehnoloģiju aprīkojuma iegādi (stacionārie un portatīvie datori, planšetes, interaktīvie ekrāni, u.c.). Ņemot vērā, ka pilnveidotais mācību saturs sekmē digitālās kompetences iegūšanu, datorikas mācību saturu apgūstot integrēti citos mācību priekšmetos, Izglītības un zinātnes ministrija noteica, ka primāri šajos projektos ir iegādājams portatīvs aprīkojums, lai nodrošinātu tā izmantošanu mācību procesā integrēti.Sniedzot atbalstu izglītības iestādēm no valsts budžeta programmas 02.00.00 „Līdzekļi neparedzētiem gadījumiem” katrai vispārējās (izņemot neklātienes, vakara, sociālās korekcijas) izglītības iestādei un speciālās izglītības iestādei paredzētā portatīvo datoru skaita noteikšanā tiks ņemts vērā izglītības iestādē esošais izglītojamo skaits (uz 2020.gada 1.septembri 7.-12.klašu grupā). Lai nodrošinātu vienmērīgu un vispārējās izglītības iestādei izglītojamo skaitam 7.-12.klašu grupā atbilstošu portatīvo datoru skaita sadalījumu, tās grupētas 20 grupās pēc skolēnu skaita šajās izglītības iestādēs.Grupēšana veikta tādējādi, ka:* katrā grupā iekļauta 21 izglītības iestāde[[1]](#footnote-1) rēķinot skolēnu skaitu 7.-12. klasē vispārējās izglītības dienas apmācības programmās uz 2020. gada 1.septembri. Kopā izveidotas 20 šādas grupas ar grupu numuriem (iestādes skolēnu skaitu raksturojošiem koeficientiem no 20 (lielāko iestāžu grupai) līdz 1 (mazāko iestāžu grupai), (turpmāk – Q). Tā kā atbalstāmo izglītības iestāžu skaits ir lielāks par 400, tad izglītības iestāžu grupa ar mazāko skolēnu skaitu (grupa ar koeficientu 1) tiks palielināta līdz 26;
* pārējās izglītības iestādes, kurās ir mazāks izglītojamo skaits kā 20, atbilst koeficientam 0 (vismazāko iestāžu grupa), un portatīvie datori šīm izglītības iestādēm piešķirti netiek;
* no izglītības iestādes izglītojamo skaita tiek atskaitīti izglītības iestādei piederīgie izglītojamie, kas apgūst vispārējo izglītību ieslodzījuma vietās, ir tālmācības vai neklātienes izglītojamie vai vakara (maiņu) izglītojamie;
* ja atšķirības skolēnu skaita ziņā starp izglītības iestādi grupā ar lielāku koeficientu un izglītības iestādi grupā ar mazāku koeficientu ir mazākas par 1% no lielākās skolas skolēnu skaita, tad grupu ar lielāko koeficientu palielina un samazina nākamo grupu ar mazāko koeficientu līdz robežas starp grupām veidojas pie skolēnu skaita atšķirībām, kas lielākas par 1% no lielākās iestādes skolēnu skaita.

Atbalstāmo izglītības iestāžu saraksts un to sadalījums pa grupām ir precizēts pēc 05.09.2020., saskaņā ar Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” 4.punktu, kurā izglītības iestādēm ir noteikts laiks līdz 5.septembrim, līdz kuram tiek ievadīta un apstiprināta informācija par bērnu un skolēnu skaitu attiecīgā gada 1. septembrī izglītības iestādē. Izglītības un zinātnes ministrija sarakstu līdz 2020.gada 30.septembrim publicēs savā tīmekļvietnē. Visas izglītības iestādes vienā grupā saņems vienādu portatīvo datoru skaitu, kas aprēķināts grupas koeficientu Q, reizinot ar pieejamo datoru skaitu N, kas dalīts ar visu iestāžu grupu koeficientu summu.Datoru skaita aprēķinam izmantos formulu: datoru skaits izglītības iestādei = Q \* (N / Σ Q )kur Q – izglītības iestādes koeficients atbilstoši izglītojamo skaitam (Q = 20, 19, … 2, 1);N – iepirkto portatīvo datoru skaits (precīzais portatīvo datoru skaits tiks noteikts e-iepirkumu sistēmā veikta pirkuma rezultātā, paredzams, ka tiks iepirkti aptuveni 7000 portatīvie datori);Σ Q – visu atbalstāmo izglītības iestāžu koeficientu summa. Datoru skaits, kas piešķirams izglītības iestādei tiek noapaļots atbilstoši matemātikas principiem uz tuvāko veselo skaitli. Ja noapaļošanas rezultātā izveidojas datoru pārpalikums, tad izglītības iestādēm, kurās ir lielākais izglītojamo skaits (iestādes, kur Q = 20) piešķir papildus pa vienai tehnikas vienībai līdz sadalītas ir visas tehnikas vienības. Ja noapaļošanas rezultātā izveidojas datoru iztrūkums, tad izglītības iestādēm no lielāko iestāžu grupas (kur Q = 20), bet kurās ir mazākais skolēnu skaits no attiecīgās grupas iestādēm piešķir par vienu tehnikas vienību mazāk. Izglītības iestādēm piešķirto datoru skaits pēc pirkuma e-iepirkumu sistēmā veikšanas un līguma noslēgšanas ar piegādātāju tiks publicēts Izglītības un zinātnes ministrijas tīmekļvietnē.Izglītības un zinātnes ministrija pēc pirkuma veikšanas datorus nodos bezatlīdzības pašvaldību īpašumā kā izglītības iestāžu dibinātājām. Pašvaldībām, reorganizējot izglītības iestādes (tas attiecas uz izglītības iestāžu reorganizāciju, kas veikta 2020. gadā, gan uz izglītības iestāžu reorganizāciju 2021. gadā, gan esošo administratīvo teritoriju robežās, gan atbilstoši teritoriju robežām, kas tiks noteiktas ar Administratīvo teritoriju un apdzīvoto vietu likumu), kas saņēmušas atbalstu, ir tiesības pārdalīt piešķirtos portatīvos datorus pašvaldības dibināto vispārējās izglītības iestāžu starpā. Ja reorganizācijas rezultātā mainās (ir mainījies) izglītības iestādes veids un izglītības iestāde vairs neīsteno vispārējās vai speciālās izglītības programmas, tad portatīvie datori nododami pēc pašvaldības ieskatiem tām pašvaldības izglītības iestādēm, kuras īsteno vispārējās vai speciālās izglītības programmas. Ņemot vērā to, ka iegādājamiem portatīviem datoriem jābūt vienādas komplektācijas, Izglītības un zinātnes ministrija plāno iegādi veikt vienā pirkumā plānotajā finansējuma apjomā 3 970 000 *euro*, veicot pirkumu e-iepirkumu sistēmā.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Rīkojuma projekts tiešā veidā attiecas uz budžeta un finanšu politiku |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, pašvaldības  |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms  |
| 4. | Atbilstības izmaksu monetārs novērtējums | Nav attiecināms  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **3 970 000** | **0** | **0** | **0** | **0** | **0** |
| 2.1. valsts pamatbudžets | *0* | *3 970 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 3 970 000** | **0** | **0** | **0** | **0** | **0** |
| 3.1. valsts pamatbudžets | *0* | *- 3 970 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 3 970 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Katrai atbalstāmajai izglītības iestādei paredzētā portatīvo datoru skaita noteikšanā tiks ņemts vērā esošais izglītojamo skaits 7.-12.klasē. Lai nodrošinātu vienmērīgu un izglītojamo skaitam atbilstošu portatīvo datoru skaita sadalījumu, izglītības iestādes tiks grupētas pēc esošā izglītojamo skaita 7.-12.klasē.Aptuveni tiks iegādāti 7000 portatīvie datori, kur vienas vienības cena ir robežās no 450 līdz 500 EUR bez PVN (precīzā portatīvo datoru cena tiks noteikta veicot portatīvo datoru iegādi normatīvajos aktos noteiktajā kārtībā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus 2020.gadā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta aktivitātēm tiks publicēta Izglītības un zinātnes ministrijas mājas lapā [www.izm.gov.lv](http://www.izm.gov.lv)  |
| 2. | Sabiedrības līdzdalība projekta izstrādē | Nav paredzēta |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. Projekts neietekmē pārvaldes funkcijas un institucionālo struktūru.Jaunu institūciju izveide, institūciju likvidācija vai reorganizācija nav paredzēta.Projekts tiks īstenots esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre Ilga Šuplinska

Veldre 67047857

kaspars.veldre@izm.gov.lv

Dzirne 67047948

iveta.dzirne@izm.gov.lv

1. skolēnu skaits izglītības iestādēs precizēts pēc 05.09.2020., balstoties uz izglītības iestāžu ievadīto informāciju Valsts izglītības informācijas sistēmā. [↑](#footnote-ref-1)